Document ID: 31989R2123

Uredba Komisije (EGS) št. 2123/89
z dne 14. julija 1989
o določitvi seznama reprezentativnih trgov za prašičje meso v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni tržni ureditvi za prašičje meso [1], kot je bila nazadnje spremenjena z Uredbo (EGS) št. 1249/89 [2] in zlasti člena 4(6) Uredbe,
ker člen 4(2) Uredbe (EGS) št. 2759/75 na podlagi cen, zabeleženih na reprezentativnih trgih, omogoča določanje tržne cene zaklanih prašičev na trgu Skupnosti;
ker je, da bi se omogočilo uporabo te določbe, potrebno sestaviti seznam reprezentativnih trgov; ker se je pri določanju cen prašičjih trupov potrebno sklicevati tako na kotacije, pridobljene neposredno s trgov ali iz klavnic, kot tudi na kotacije, pridobljene v kotacijskih centrih, in katerih celota sestavlja reprezentativni trg za vsako državo članico;
ker v Nemčiji, na Danskem, v Franciji, Grčiji, na Nizozemskem in v Združenem kraljestvu cene, ki jih plačajo javne in zasebne klavnice, določa eden ali več kotacijskih centrov za različne regije; ker se v Italiji, na Irskem in v Luksemburgu cene evidentirajo neposredno na najbolj pomembnih prodajnih mestih, medtem ko se v Belgiji in Španiji kotacije določajo iz povprečja med kotacijami, zabeleženimi na trgih in v klavnicah na eni strani in v kotacijskih centrih na drugi strani;
ker je cilj te uredbe nadomestiti seznam, ki je bil oblikovan z Uredbo Sveta (EGS) št. 43/81 z dne 1. januarja 1981, o določitvi seznama reprezentativnih trgov za prašičje meso v Skupnosti [3], kot je bila nazadnje spremenjena z Uredbo (EGS) št. 3553/88 [4];
ker so ukrepi, predvideni s to uredbo, v skladu z mnenjem Upravnega odbora za prašičje meso,
SPREJELA NASLEDNJO UREDBO:
Člen 1
Reprezentativni trgi so v smislu člena 4(2) Uredbe (EGS) št. 2759/75 trgi, ki so našteti v Prilogi.
Člen 2
Sklicevanje na Uredbo (EGS) št. 43/81 se šteje kot sklicevanje na to uredbo.
Člen 3
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. julija 1989.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. julija 1989

Labels: 3
2
17